27. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 697 της 23 Ιουν./7 Ιουλ. 1981 (ΦΕΚ Α΄ 173) Περί ορισμού ανωτάτου ορίου ηλικίας πληρώσεως θέσεων προσωπικού επί σχέσει εργασίας Ιδιωτικού Δικαίου αορίστου χρόνου εις τον Οργανισμόν Βάμβακος. Έχοντες υπ’ όψει: 1.Τας διατάξεις της παρ. 2 του άρθρ. 10 του Νόμ. 993/1979 «περί του επί συμβάσει εργασίας ιδιωτικού δικαίου προσωπικού του Δημοσίου, των Οργανισμών Τοπικής Αυτοδιοικήσεως και των λοιπών νομικών προσώπων δημοσίου δικαίου». 2.Την υπ’ αριθ. 474/1981 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Γεωργίας, αποφασίζομεν: Άρθρον μόνον.-Ανώτατον όριον ηλικίας δια την πλήρωσιν των θέσεων του επί σχέσει εργασίας ιδιωτικού δικαίου αορίστου χρόνου προσωπικού του Οργανισμού Βάμβακος, περί ων αι διατάξεις του άρθρ. 30 του Π.Δ. 1074/1977 «περί Οργανώσεως του Οργανισμού Βάμβακος» (ΦΕΚ 352 Α΄) ορίζεται ως κατωτέρω: α)Δια τας θέσεις ειδικότητος Κλωστοϋφαντουργού, το 55ον έτος. β)Δια τας θέσεις Οικονομολόγων ή Γεωργοοικονομολόγων το 40όν έτος. γ)Δια τας θέσεις Φυλάκων–Νυκτοφυλάκων, Καθαριστριών και Εργατοτεχνιτών και δειγματοληπτών το 45ον έτος. 